system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Țara Bârsei.
assistant
Țara Bârsei (în , , ), denumită și Depresiunea Curburii Carpatice sau Depresiunea Brașovului, este o regiune istorică și etnografică din sud-estul Transilvaniei, cu Brașov cea mai importantă localitate.

Nume 

Denumirea provine de la râul Bârsa /Bârsa Mare (în germană Burzen), care se varsă în râul Olt. Bârsa Mare, formată de confluența a două brațe Bârsa Groșetului și Bârsa Tămașului, are printre afluenți și Bârsa Fierului și Bârsa lui Bucur.

Numele râului provine din cuvântul slavic "brza" care înseamnă "rapid".

Geografie 

Geografic, Țara Bârsei este o depresiune dispusă în interiorul arcului Carpatic, delimitată de localitățile Apața la nord, Bran la sud, Vlădeni la vest și Prejmer spre est. Este străbătută de numeroase râuri și pâraie repezi de munte, fiind delimitată pe o bună porțiune de râul Olt.

Istorie 

Locuită din vechi timpuri, în 1211 regiunea a fost donată Cavalerilor Teutoni de către Regele Andrei al II-lea al Ungariei pentru păzirea graniței de sud-est a Regatului Ungariei, împotriva cumanilor. Cavalerii teutoni au avut ca scop și convertirea românilor la catolicism. Teutonii au ridicat numeroase castele în zonă și au adus coloniști din Sfântul Imperiu Roman pentru a popula teritoriul. În 1224 cavalerii au încercat să iasă din alianța cu maghiarii și să se subordoneze Scaunului Papal, iar ca urmare regele Andrei a evacuat ordinul în 1225.
În primul secol după întemeierea lor, așezările săsești ale Țării Bârsei au trebuit să suporte șase invazii ale tătarilor (1241-1242, 1278, 1284-1285, 1335, 1344, 1345).
Deși teutonii au părăsit zona și s-au îndreptat spre Prusia, coloniștii germani au rămas aici până în secolul XX, întemeind unul dintre cele mai puternice districte - atât din punct de vedere militar, cât și economic. Odată cu Marea Unire de la 1918, Țara Bârsei a intrat în componența României.

Stemă 

Pe un scut de culoare albastră sau neagră este un crin argintiu însoțit de două stele (argintii sau aurii). Câteodată, deasupra scutului mai este reprezentată și o coroană trilobară.

Localități 

Denumirile sunt în română, germană și maghiară.

 Bod (Brenndorf, Botfalva)
 Bran (Törzburg, Törcsvár)
 Brașov (Kronstadt, Brassó)
 Codlea (Zeiden, Feketehalom)
 Cristian (Neustadt, Keresztényfalva)
Dumbrăvița
 Feldioara (Marienburg, Földvár)
 Ghimbav (Weidenbach, Vidombák)
 Hălchiu (Heldsdorf, Höltövény)
 Hărman (Honigberg, Szászhermány)
 Măieruș (Nußbach, Szászmagyarós)
 Prejmer (Tartlau, Prázsmar)
 Râșnov (Rosenau, Barcarozsnyó)
 Rotbav (Rotbach, Szászveresmart)
 Sânpetru (Petersberg, Barcaszentpéter)
 Șercaia (Schirkanyen, Schirkengen, Scharken)
 Vulcan (Wolkendorf,  Szászvolkány)
Zărnești(Zernescht,  Zernest)

Imagini

Bibliografie 
 
 Martin Rill (ed.): Das Burzenland. Städte, Dörfer, Kirchenburgen. Edition Wort und Welt, München 1999. ISBN 3-932413-03-2.
 Heinrich Wachner: Geschichte des Burzenlandes. Ed. Aldus, Brașov, 1994
 Brigitte Stephani: Ein Heimatmuseum im Burzenland. In: Tribuna României. Die deutsche Seite (București), XI/226, 15.8.1982.
 Claus Stephani: Die steinernen Blumen. Burzenländer sächsische Sagen und Ortsgeschichten. Ed. Ion Creangă, București, 1977.
 Nicolae Dunăre (ed.): Țara Bîrsei, II. Editura Academiei RSR, București, 1974.
 Erich Jekelius (Hg.): Die Wirtschaftsgeschichte des Burzenlandes. (Reihe: Das Burzenland; Bd. V,1). Verlag Burzenländer Sächs. Museum: Brașov, 1929.
 Erich Jekelius (Hg.): Die Dörfer des Burzenlandes.(Reihe: Das Burzenland; Bd. IV,1). Verlag Burzenländer Sächs. Museum: Brașov, 1929.
 Erich Jekelius (Hg.): Kronstadt. (Reihe: Das Burzenland; Bd. III,1). Verlag Burzenländer Sächs. Museum: Brașov, 1928.

Note

Vezi și 

 Țara Năsăudului
 Sași
 Mocani
 Junii Brașoveni http://destinatii.liternet.ro/articol/70/Vasile-Oltean/Junii-Brasoveni-legenda-si-adevar.html

Legături externe 

 Desene și hărți istorice ale României
 Hartă cu o reconstituire a fortificațiilor Țării Bârsei
 Oameni și locuri în Țara Bârsei
 Harta așezărilor germane din Transilvania
 Numele germane ale munților din Țara Bârsei 
Despre juni
Muzeul Etnografic Brașov - pagină oficială
Muzeul Etnografic Brașov - prezentare
Țara Bârsei
Țara Bârsei, descriere și picturi ale principalelor atracții (cetăți)

Geografia județului Brașov
Județul Brașov
Bârsei, Țara